b"\n_START_ARTICLE_\nBanda Aceh\n_START_PARAGRAPH_\nBanda Aceh er provinshovedstad og st\xc3\xb8rste by i Aceh-provinsen p\xc3\xa5 \xc3\xb8en Sumatra i Indonesien.\n_START_SECTION_\n\xc3\x98del\xc3\xa6ggelser i byen den 26. december 2004\n_START_PARAGRAPH_\nBanda Aceh ligger t\xc3\xa6t p\xc3\xa5 epicentret for Jordsk\xc3\xa6lvet i Det Indiske Ocean 2004, der udl\xc3\xb8ste en \xc3\xb8del\xc3\xa6ggende tsunami, der ramte Banda Aceh den 26. december 2004 med stor styrke. _NEWLINE_B\xc3\xa5de jordsk\xc3\xa6lvet og den efterf\xc3\xb8lgende tsunami resulterede i omfattende \xc3\xb8del\xc3\xa6ggelser af byen, der p\xc3\xa5 tidspunktet havde ca. 260.000 indbyggere. Det er ansl\xc3\xa5et, at omkring 160.000 Indonesere omkom ved katastrofen. langt de fleste i Banda Aceh, der var den st\xc3\xb8rste by beliggende t\xc3\xa6t ved epicenteret.\n_START_SECTION_\nPirateri i Malakkastr\xc3\xa6det\n_START_PARAGRAPH_\nBanda Aceh har med sin beliggenhed ud til Malakkastr\xc3\xa6det i perioder v\xc3\xa6ret base for pirateri. I begyndelsen af 2000'erne steg antallet af rapporterede angreb med handelsskibe i Malakkastr\xc3\xa6det voldsomt. Umiddelbart efter den \xc3\xb8del\xc3\xa6ggende tsunami oph\xc3\xb8rte piratangrebene fuldst\xc3\xa6ndig og er i dag p\xc3\xa5 et markant lavere niveau end f\xc3\xb8r tsunamien."